8. A feladat a második világháború előzményeihez kapcsolódik.
Oldja meg feladatokat a karikatúra és ismeretei segítségével! (Elemenként 1 pont.)

A müncheni konferenciát ábrázoló karikatúra, 1938.
A karikatúra szövege: „Micsoda? Nekem nincs helyem?”
A képen látható ülő figurák balról jobbra: Hitler, Chamberlain (brit miniszterelnök),
Daladier (francia miniszterelnök), Mussolini. Az álló alak: Sztálin
a) Mely állam felosztásáról volt szó a karikatúrán ábrázolt nagyhatalmi konferencián?

………………………………………….
b) Nevezze meg, melyik részt vevő politikus területi igényei teljesültek!

……………............………
c) Mire utal a karikatúrán ábrázolt személyek öltözéke? Karikázza be a helyes állítás sorszámát!

1. A második világháború későbbi szövetségesi viszonyaira: a tengelyhatalmak vezetői világos, míg a szövetséges politikusok sötét ruhát viselnek.
2. Az adott országok politikai berendezkedésére: a polgári demokráciák vezetői civil, míg a diktatórikus államok irányítói katonai ruházatot viselnek.
3. Az adott országok államformájára: a királyságokat képviselő miniszterelnökök katonai, míg a köztársaságokat vezető politikusok polgári ruházatot viselnek.

d) Hogyan viszonyult a Szovjetunió a karikatúrán ábrázolt tárgyalás végén megkötött egyezményhez? Karikázza be a helyes állítás sorszámát!
1. Elítélte, ugyanis az egyezmény értelmében a Szovjetunió ellenségének tekintett Lengyelország jelentős területeket kapott.
2. Közömbösen fogadta, hiszen a Szovjetuniót közvetlenül nem érintette.
3. Az egyezményről értesülve átértékelte szövetségi politikáját, figyelembe véve, hogy a nyugati nagyhatalmak magára hagyták Németországgal szembekerülő korábbi szövetségesüket.



Megoldás
8. A második világháború előzményei (Elemenként 1 pont, összesen 4 pont.)
a) Csehszlovákia
b) Hitler
c) 2.
d) 3.

